
โครงการควบคุมป้องกันโรคติดต่อ (ไข้เลือดออก/เลปโตสไปโรซีส)



ด้วย หน่วยงาน/องค์กร/กลุ่มคน (ระบุชื่อ)  โรงพยาบาลนาโยง มีความประสงค์จะจัดทำแผนงาน/โครงการ/กิจกรรม โครงการควบคุมป้องกันโรคติดต่อ (ไข้เลือดออก/เลปโตสไปโรซีส) ในปีงบประมาณ   256๔   โดยขอรับการสนับสนุนงบประมาณจากกองทุนหลักประกันสุขภาพ อบต. นาโยงเหนือ  เป็นเงิน 65,250 บาท  (หกหมื่นห้าพันสองร้อยห้าสิบถ้วน) โดยมีรายละเอียดแผนงาน/โครงการ/กิจกรรม ดังนี้
1. หลักการและเหตุผล
         โรคติดต่อ มีปัจจัยองค์ประกอบของการเกิดโรค ประกอบด้วย บุคคล เชื้อโรค พาหนะนำโรค และสิ่งแวดล้อม ซึ่งในการป้องกันควบคุมโรคติดต่อ จะต้องควบคุมปัจจัยดังกล่าว  ไม่ให้เอื้อต่อการเกิดโรค คือบุคคล ต้องมีสุขภาพที่แข็งแรงสมบูรณ์  เชื้อโรคต้องไม่มีหรือมีจำนวนน้อย  พาหนะนำโรคไม่มีหรือมีน้อยและที่สำคัญคือสิ่งแวดล้อม ต้องถูกสุขลักษณะ โดยเฉพาะสภาพแวดล้อมที่อยู่อาศัยของบุคคลต้องสะอาดถูกสุขลักษณะ  จึงจะทำให้ไม่เป็นแหล่งเพาะพันธุ์ของเชื้อโรค และการปรับปรุงควบคุมหรือรักษาสภาพแวดล้อม  ให้สะอาดถูกสุขลักษณะเป็นสิ่งที่ประชาชนในทุกหมู่บ้าน/ทุกชุมชน ทำได้ปฏิบัติได้ในวิถีชีวิตประจำวันของแต่ละบุคคลแต่ละหลังคาเรือน  ซึ่งหมู่บ้านใดชุมชนใดมีการปรับปรุงรักษาความสะอาดของที่พักอาศัยให้ได้มาตรฐานเป็นประจำอย่างต่อเนื่อง  ก็จะเป็นการป้องกันโรคติดต่อต่างๆ ในชุมชนได้อย่างมีประสิทธิภาพ  ส่งผลให้ประชาชนในชุมชนนั้นๆ มีสุขภาพที่แข็งแรง ไม่เจ็บป่วยด้วยโรคติดต่อดังกล่าว ซึ่งการดำเนินการป้องกันควบคุมโรคติดต่อ จะได้ผลจะต้องได้รับความร่วมมือจากทุกคน ทุกหลังคาเรือน ทุกภาคส่วนจึงจะได้ผลอย่างยั่งยืน 


          โรงพยาบาลนาโยง จึงได้จัดทำโครงการควบคุมป้องกันโรคติดต่อที่สำคัญ  เพื่อกระตุ้นให้ประชาชนมีจิตสำนึกในการรักษาความสะอาด  และร่วมมือกันปรับปรุงสภาพแวดล้อมในหมู่บ้านในที่พักอาศัยของตนเองให้สะอาด  ถูกหลักสุขาภิบาลที่พักอาศัยและรักษาให้เกิดความต่อเนื่องยั่งยืน  ซึ่งถ้าบ้าน/ชุมชนมีความสะอาดแล้ว  โรคติดต่อต่างๆที่เกิดขึ้นในชุมชนก็จะลดลงได้เป็นอย่างมาก  ส่งผลให้ประชาชนในชุมชนนั้นๆมีสุขภาพที่แข็งแรง  ไม่เจ็บป่วยด้วยโรคติดต่อ
2. วัตถุประสงค์

1. เพื่อส่งเสริมให้ประชาชน  มีความรู้ ความตระหนัก ในเรื่องโรคไข้เลือดออกและโรคเลปโตสไปโรซีส
2. เพื่อเป็นการป้องกันและควบคุมโรคติดต่อต่างๆในชุมชน

3. เพื่อลดอัตราป่วยด้วยโรคติดต่อที่เป็นปัญหาของพื้นที่ ได้แก่ โรคไข้เลือดออก/โรคเลปโตสไปโรซีส 
3. กลุ่มเป้าหมาย

- ทีม SRRT จำนวน 50 คน
           - ประชาชนและ อสม. ตำบลนาโยงเหนือ จำนวน 150 คน
4. ตัวชี้วัด/ผลผลิตที่ได้รับ

1. อัตราป่วยด้วยโรคไข้เลือดออกลดลง ร้อยละ 16 เมื่อเทียบกับค่ามัธยฐาน  ย้อนหลัง 5 ปี 

(2558 - 2562)
2. ร้อยละ 80 ของหมู่บ้านเสี่ยงสูงมีค่าดัชนีความชุกของลูกน้ำยุงลาย (HI  น้อยกว่า 10 และ CI  เท่ากับ 0)
3. ร้อยละ 70 ของหมู่บ้านที่ไม่เกิดโรคไข้เลือดออกใน Generation ที่ 2
5. วิธีดำเนินการ
1. ประชาสัมพันธ์โครงการและประสานงานกับหน่วยงานที่เกี่ยวข้อง
2. ประชุม/ชี้แจงให้ความรู้แก่ทีมSRRT เรื่องโรคติดต่อที่สำคัญ โรคไข้เลือดออก โรคเลปโตสไปโรซีส (ฉี่หนู)
/3. อสม.และประชากร..........
3. อสม. และประชาชนออกรณรงค์ป้องกันและควบคุมโรคติดต่อตามละแวกกลุ่มบ้านทุกหลังคาเรือน  โดยทำงานร่วมกันเป็นกลุ่มโซน พ่นหมอกควันเมื่อเกิดโรคไข้เลือดออก แจกทรายกำจัดลูกน้ำ แผ่นพับโรคไข้เลือดออก  โรคเลปโตสไปโรซีส (ฉี่หนู)
4. สรุปผลโครงการ
6. พื้นที่เป้าหมาย

หมู่ที่ 1 - 7  ตำบลนาโยงเหนือ
7. ระยะเวลาดำเนินการ

- ประชุม/ชี้แจงให้ความรู้แก่ทีม SRRT ช่วงเดือน  มิถุนายน  2564
          - รณรงค์ป้องกันควบคุมโรคติดต่อจำนวน 2 ครั้ง   (มิ.ย. – สค. 64)
          - พ่นหมอกควันเมื่อเกิดโรค 
8. สถานที่ดำเนินการ

หมู่ที่   1 - 7   ตำบลนาโยงเหนือ
9. งบประมาณ
จากงบประมาณกองทุนหลักประกันสุขภาพ อบต.นาโยงเหนือ  จำนวน  65,250 บาท  รายละเอียดดังนี้
1. ค่าอาหารว่างพร้อมเครื่องดื่มสำหรับผู้เข้ารับการประชุม/ชี้แจง จำนวน 50 คน ๆ ละ 1 มื้อ ๆ ละ 25 บาท    เป็นเงิน 1,250 บาท
2. ค่าถ่ายเอกสารการประชุม/ชี้แจง จำนวน 50 ชุด ๆ ละ 6 บาท   เป็นเงิน 300 บาท
3. ค่าอาหารว่างพร้อมเครื่องดื่มสำหรับผู้เข้าร่วมรณรงค์  จำนวน 150 คน ๆ ละ  1  มื้อ ๆ ละ 25  บาท  เป็นเงิน   3,750    บาท
          4.   ค่าจ้างรถประชาสัมพันธ์    จำนวน   2 วัน ๆ ละ   1,500   บาท   เป็นเงิน 3,000 บาท
5.  ค่าแผ่นพับโรคติดต่อ  (โรคไข้เลือดออก,โรคเลปโตสไปโรซีส)  ขนาด A4  กระดาษปอนด์ 
80 แกรม  ถ่ายเอกสารหน้า - หลัง  2 หน้า  จำนวน  2,000 แผ่น ๆ ละ  1 บาท   เป็นเงิน                    
2,000         บาท
6. ค่าจัดทำป้ายประชาสัมพันธ์เรื่องโรคไข้เลือดออก ขนาด 1.5x3.0 เมตร  พร้อมติดตั้งโครงไม้   
จำนวน 2 ป้ายๆ ละ 2,500 บาท   เป็นเงิน    5,000    บาท
7 ค่าจัดทำป้ายประชาสัมพันธ์เรื่องโรคเลปโตสไปโรซีส   ขนาด 1.5x3.0 เมตร พร้อมติดตั้งโครง  
ไม้ จำนวน 1 ป้าย                        เป็นเงิน 2,500 บาท
๘.  ค่าจ้างพ่นหมอกควันในพื้นที่เกิดโรคค่าจ้างครั้งละ 200 บาทx60  ครั้ง เป็นเงิน 12,000 บาท
๙.  ค่าน้ำยา/วัดสุควบคุมโรค เช่นโลชั่นทากันยุง, ทรายกำจัดลูกน้ำ, น้ำยาพ่นยุง,  สเปรย์ฉีดยุง, 
     น้ำมันดีเซล เป็นเงิน  35,450 บาท




รวมเป็นเงินทั้งสิ้น      ๖๕,๒๕๐      บาท

    (ทุกรายการสามารถถัวเฉลี่ยกันได้)
10. ผลที่คาดว่าจะได้รับ
1.  ผู้เข้าร่วมโครงการมีความตระหนักในการปรับปรุงสภาพแวดล้อมในหมู่บ้านในที่พักอาศัยของตนเองให้สะอาด ถูกหลักสุขาภิบาลที่พักอาศัยและรักษาให้เกิดความยั่งยืน
          2.  เกิดเครือข่ายบ้านสะอาดถูกหลักสุขาภิบาล  เพื่อร่วมกันดำเนินการป้องกันโรคและส่งเสริมสุขภาพในชุมชนอย่างต่อเนื่อง
ภาพประกอบโครงการ

